UVJETI REKTORSKOG ZBORA NUŽNI ZA OCJENU NASTAVNE I STRUČNE DJELATNOSTI U POSTUPKU IZBORA U ZNANSTVENO-NASTAVNO ZVANJE ***IZVANREDNOG PROFESORA*** (NN 122/2017 (8.12.2017.)

*Tablica:* MINIMALNI BROJ POSEBNIH UVJETA PREMA KRITERIJIMA ZA IZBOR U ZNANSTVENO-NASTAVNO ZVANJE ***IZVANREDNI PROFESOR:***

**A. KRITERIJ NASTAVNOG DOPRINOSA = 2 uvjeta**

**B. KRITERIJ ZNANSTVENO-STRUČNOG DOPRINOSA = 2 uvjeta**

C. Kriterij institucijskog doprinosa = 0 uvjeta

|  |  |
| --- | --- |
| **OPĆI UVJET** |  |
| * da je u svojstvu nastavnika (stalnog ili gostujućeg) na nekom visokom učilištu izvodio nastavu: u ukupnom opsegu od najmanje 300 norma sati
 | *Obrazložiti ostvarenu satnicu (broj ostvarenih sati i naziv visokog učilišta) ili za nastavnike koji su u radnom odnosu na Medicinskom fakultetu pozvati se na ugovor o radu.* |

|  |  |
| --- | --- |
| **A. KRITERIJ NASTAVNOG DOPRINOSA** |  |
| **2 UVJETA** | **OSTVARENO UVJETA = upisati broj !**Kod svakog uvjeta upisati **ISPUNJAVA UVJET** ili **NE ISPUNJAVA UVJET**  |
| ***1. Uvjet mentorstva ili komentorstva pri izradi završnih ili diplomskih radova***• Da je pod njegovim mentorstvom ili komentorstvom, nakon izbora u prethodno znanstveno-nastavno zvanje, obranjeno najmanje 5 završnih ili diplomskih ili poslijediplomskih specijalističkih radova (uvjet za izbor u viša znanstveno-nastavna zvanja). | *Obrazloženje: navesti imena i prezimena studenata, naslov rada, ime fakulteta i godinu objave rada.* |
| ***2. Uvjet objavljivanja rada u koautorstvu sa studentom iz područja teme završnog ili diplomskog rada***• Da je u koautorstvu sa studentom, kojemu je bio mentor ili komentor u izradi obranjenoga završnog ili diplomskog ili poslijediplomskoga specijalističkog rada, nakon izbora u prethodno znanstveno-nastavno zvanje, objavio najmanje jedan znanstveni ili stručni rad iz područja teme završnog ili diplomskog ili specijalističkog rada (uvjet za izbor u viša znanstveno-nastavna zvanja). | *Obrazloženje: Rad citirati prema Liječničkom vjesniku (prezime i inicijal imena autora, naslov rada, časopis, godina objave, volumen, stranice).**U navedenom radu označiti studente koristeći funkciju* ***bold text*** |
| ***3. Uvjet usavršavanja u znanstvenom području ili struci ili nastavi***• Da se usavršavao u svom znanstvenom području ili struci ili nastavi na sveučilišnim ili znanstvenim institucijama u inozemstvu u ukupnom trajanju od najmanje šest mjeseci (uvjet za izbor u zvanje izvanrednog profesora). | *Obrazloženje: institucija, grad, država, datum početka i završetka boravka (npr. 01.01.2018. do 30.06.2018.)*  |
| ***4. Uvjet objavljivanja znanstvene knjige, sveučilišnog udžbenika ili sveučilišnog priručnika u autorstvu ili koautorstvu***• Da je prije izbora u zvanje docenta ili nakon izbora u prethodno znanstveno-nastavno zvanje u autorstvu ili koautorstvu objavio znanstvenu knjigu, sveučilišni udžbenik ili sveučilišni priručnik. | *Obrazloženje: Citirati prema Liječničkom vjesniku* |
| ***5. Uvjet inoviranja nastavnog sadržaja***• Da je sudjelovao u inoviranju nastavnog sadržaja na barem jedan od sljedećih načina:– da je kao član povjerenstva sudjelovao u izradi akreditiranoga novog studijskog programa;– da je uveo novi kolegij koji je prihvaćen od nadležnoga stručnog tijela visokog učilišta;– da je na web-stranici ili na sučelju za e-učenje postavio recenzirane nastavne materijale iz najmanje jednog kolegija, koji su prihvaćeni od nadležnog stručnog tijela visokog učilišta;– da je uveo nove eksperimentalne ili praktične nastavne metode na preddiplomskom, diplomskom ili poslijediplomskom studiju uz odobrenje nadležnoga stručnog tijela visokog učilišta. | *Obrazloženje: navesti naziv inoviranog nastavnog sadržaja (nastavne metode) i detaljno ga opisati s naglaskom na novost* |
| ***6. Uvjet mentorstva pri izradi doktorskih disertacija***• Da je, nakon izbora u prethodno znanstveno-nastavno zvanje, pod njegovim mentorstvom ili komentorstvom obranjena najmanje jedna doktorska disertacija. | *Obrazloženje: ime i prezime doktoranda, naslov rada, naziv visokog učilišta, godina objavljivanja.* |
| ***7. Uvjet objavljivanja rada u koautorstvu sa studentom iz područja teme doktorskog rada***• Da je u koautorstvu sa studentom, kojemu je bio mentor ili komentor u izradi obranjene doktorske disertacije ili nastavnik kod kojega je tijekom doktorskog studija slušao ili polagao ispit, nakon izbora u prethodno znanstveno-nastavno zvanje, objavio najmanje jedan znanstveni ili stručni rad iz područja teme doktorske disertacije. | *Radove u koautorstvu sa doktorandom citirati prema Liječničkom vjesniku, (prezime i inicijal imena autora, naslov rada, časopis, godina objave, volumen, stranice), a za ime studenta koristiti funkciju* ***bold text*** |
| ***8. Uvjet recenziranja studijskih programa, odnosno članstva u povjerenstvu za reakreditaciju studijskih programa***• Da je bio recenzent (izvjestitelj) za barem jedan studijski program, odnosno da je kao član sudjelovao u radu barem jednog povjerenstva za reakreditaciju studijskog programa. | *Obrazloženje: naziv studijskih programa i godinu u kojoj je bio recenzent odnosno izvjestitelj* |
| ***9. Uvjet recenziranja znanstvene knjige, sveučilišnog udžbenika ili sveučilišnog priručnika***• Da je prije izbora u zvanje docenta ili nakon izbora u prethodno znanstveno-nastavno zvanje bio recenzent barem jedne znanstvene knjige, sveučilišnog udžbenika ili sveučilišnog priručnika. | *Obrazloženje: navesti naziv znanstvene knjige, sveučilišnog udžbenika ili sveučilišnog priručnika mjesto i godina izdavanja.* |
| ***10. Uvjet koordiniranja suradnje s nastavnim bazama***• Da je institucionalno koordinirao suradnju s nastavnim bazama ili mrežama nastavnih baza (pokušališta, hospitacije u školama, praktični rad u bolnicama, praktični rad u tijelima i ustanovama javne i državne uprave te županijske i lokalne samouprave, ustanova u kulturi, gospodarskim subjektima itd.) |  |
| **B. KRITERIJ ZNANSTVENO-STRUČNOG DOPRINOSA** |  |
| **2 UVJETA** | **OSTVARENO UVJETA = upisati broj !**Kod svakog uvjeta upisati **ISPUNJAVA UVJET** ili **NE ISPUNJAVA UVJET** |
| ***1. Uvjet prezentiranja radova na znanstvenim ili stručnim skupovima (domaćim i međunarodnim)***• Da je kao autor ili koautor putem postera ili usmenog izlaganja, nakon izbora u prethodno znanstveno-nastavno zvanje, prezentirao najmanje pet radova na znanstvenim ili stručnim skupovima od kojih najmanje dva na međunarodnim znanstvenim ili stručnim skupovima (uvjet za izbor u viša znanstveno-nastavna zvanja).Međunarodnim skupom u smislu ovog kriterija (uvjeti B1 i B2) smatra se skup koji se održava u inozemstvu, a ako se održava u Hrvatskoj drži se uvjeta znanstvenog djelovanja i izlaganja na najmanje jednom svjetskom jeziku. | *Obrazloženje:* *Radove prezentirane na znanstvenim skupovima citirati po Liječničkom vjesniku (za prezime i ime pristupnika koristiti funkciju* ***bold text****), navesti naziv skupa i godinu održavanja; navesti traženi broj radova* |
| ***2. Uvjet pozvanog predavanja na međunarodnom znanstvenom ili stručnom skupu***• Da je nakon izbora u prethodno znanstveno-nastavno zvanje bio pozvani predavač na barem jednom međunarodnom znanstvenom ili stručnom skupu. | *Obrazloženje:* *Navesti ime i prezime, naslov predavanja, naziv skupa i godinu održavanja;* *Citirati sažetke prema Liječničkom vjesniku.* |
| ***3. Uvjet vođenja ili sudjelovanja u realizaciji znanstveno-istraživačkih projekata MZOS-a***(odnosi se na znanstveno-istraživačke projekte koji su do kraja 2014. godine realizirani uz financijsku potporu Ministarstva znanosti, obrazovanja i sporta) te drugih znanstveno-istra­živačkih projekata.• Da je bio voditelj znanstveno-istraživačkog projekta MZOS-a ili nekoga drugog znanstveno-istraživačkog projekta financiranog od Europske agencije za znanost, tijela državne uprave, hrvatskih i stranih zaklada i sl. (uvjet za izbor u viša znanstveno-nastavna zvanja). | *Obrazloženje: navesti naziv projekta, razdoblje trajanja, funkciju u projektu (voditelj ili suradnik)* |
| ***4. Uvjet vođenja ili sudjelovanja u realizaciji znanstvenog programa znanstvenih centara izvrsnosti, europskih i međunarodnih kompetitivnih projekta i projekata Hrvatske zaklade za znanost***• Da je bio voditelj ili da je sudjelovao kao suradnik u znanstvenom programu znanstvenog centra izvrsnosti, odnosno da je bio voditelj ili da je sudjelovao kao suradnik u europskom i međunarodnom kompetitivnom projektu ili projektu Hrvatske zaklade za znanost. | *Obrazloženje: navesti naziv programa/projekta, izvor financiranja, razdoblje trajanja, funkcija u projektu (voditelj/suradnik)* |
| ***5. Uvjet uređivanja zbornika***• Da je bio urednik najmanje jednog zbornika radova sa znanstvenog skupa ili zbirne znanstvene knjige ili gostujući urednik u specijalnom izdanju znanstvenog časopisa. | *Obrazloženje: navesti naziv zbornika mjesto i godina izdavanja;*  |
| ***6. Uvjet recenziranja članaka u časopisima i zbornicima***• Da je, nakon izbora u prethodno znanstveno-nastavno zvanje, za znanstvene ili stručne časopise, zbornike radova sa znanstvenog skupa ili zbirne znanstvene publikacije recenzirao najmanje 5 članaka (uvjet za izbor u viša znanstveno-nastavna zvanja). | *Obrazloženje: navesti naziv časopisa i razdoblje, npr. od 01/2010 do 12/2013,**naziv Zbornika ili zbirne znanstvene knjige, mjesto i godina izdavanja; navesti broj recenziranih članaka* |
| ***7. Uvjet recenziranja projekata***• Da je bio recenzent (izvjestitelj) za barem jedan kompetitivni projekt na nacionalnoj ili na međunarodnoj razini u kategoriji istraživačkih, razvojnih ili stručnih projekata ili da je bio recenzent (izvjestitelj) u znanstvenom panelu Hrvatske zaklade za znanost. | *Obrazloženje: navesti naziv projekta i godinu u kojoj je bio recenzent odnosno izvjestitelj* |
| ***8. Uvjet članstva u organizacijskom ili programskom odboru znanstvenog skupa***• Da je bio član organizacijskog ili programskog odbora međunarodnoga znanstvenog skupa (tj. skupa u kojem sudjeluju stručnjaci iz najmanje tri zemlje, a organizacijski ili programski odbor ima članove iz tri države) ili da je bio predsjednik organizacijskog ili programskog odbora domaćega znanstvenog skupa. | *Obrazloženje: navesti naziv međ. znanstvenog skupa; godinu održavanja te oblik sudjelovanja (član organizacijskog ili programskog odbora);**navesti naziv dom. znanstvenog skupa; godinu održavanja te svojstvo sudjelovanja* |
| ***9. Uvjet objavljivanja stručnih radova***• Da je, nakon izbora u prethodno znanstveno-nastavno zvanje, objavio najmanje tri stručna rada ili rada u zborniku znanstveno-stručnog skupa (uvjet za izbor u viša znanstveno-nastavna zvanja). | *Obrazloženje: Radove citirati prema Liječničkom vjesniku* |
| ***10. Uvjet dobivanja međunarodne ili istaknute domaće nagrade ili priznanja za znanstveni, nastavni ili stručni rad***• Da je za znanstveni ili nastavni ili stručni rad dobio međunarodnu nagradu ili priznanje ili istaknutu domaću nagradu ili priznanje. Istaknutom domaćom nagradom ili priznanjem u smislu ovog uvjeta smatraju se nagrade i priznanja koje dodjeljuju državna tijela, te nacionalne znanstvene i kulturne institucije. | *Obrazloženje: nagrada za životno djelo, državna nagrada za znanost, nagrada za izvrsnost i sl.* |
| ***11. Uvjet sudjelovanja u programima popularizacije znanosti***• Da je sudjelovao u aktivnostima popularizacije znanosti, kojima se potiče dijalog znanstvene zajednice sa zainteresiranom publikom o znanosti i znanstvenom obrazovanju (popularno-znanstvena predavanja, tribine, radionice, festival znanosti, prigodne manifestacije, rad u časopisima za popularizaciju znanosti, edukacijski projekti, osmišljeni medijski istupi itd.). | *Obrazloženje: navesti naziv manifestacije/edukacijskog projekta; godinu održavanja te oblik sudjelovanja (predavanje, sudjelovanje u okruglom stolu, tribini, voditelj eduk. projekta, suradnik i sl.)* |
| **C. KRITERIJ INSTITUCIJSKOG DOPRINOSA****0 UVJETA** |

U Zagrebu, \_\_\_\_\_\_\_\_\_\_\_\_\_\_\_\_\_\_\_\_\_

Članovi Stručnog povjerenstva:

1.

2.

3.